Karmen Joller

Sotsiaalministeerium

Suur-Ameerika 1 Teie 23.04.2025 nr 1.2-2/24-115165 Tallinn Meie *kuupäev digitaalallkirjas* nr 1-3/64-1

**Ravikindlustuse seaduse muutmise seaduse eelnõu väljatöötamiskavatsus**

Austatud minister,

Eesti Tööandjate Keskliit toetab ravikindlustuse seaduse muutmise seaduse eelnõu väljatöötamiskavatsuses **(VTK**) pakutud lahendust, mille puhul osalise ajaga või kergemates ülesannetes töötamine on võimalik alates 31. haiguslehe päevast ning kaotatakse TTOS-is sätestatud tingimus, et töötaja töökohustuste täitmisest vabastus kehtiks vähemalt 90 kalendripäeva.

Toetudes Soome praktikale, leiame, et ajutiselt terviseseisundile vastava töö tegemine haiguslehe alusel peaks olema võimaldatud veel varem kui 30 kalendripäeva möödudes.

Soomes on võimalik alustada osalise tööajaga tööd juba pärast 10-päevast ooteperioodi, kui arst, töötaja ja tööandja on selles kokku leppinud.

Selline paindlik lähenemine võimaldab töötajatel alustada tööle naasmist juba varakult, mis võib aidata kaasa kiiremale taastumisele ja vähendada pikaajalise töövõimetuse riski.

**Arvestades Soome kogemust ja asjaolu, et haiguslehe ajal töötamine eeldab arsti, töötaja ja tööandja kokkulepet ning tagab, et töötingimused ei kahjusta töötaja tervist, teeme ettepaneku lubada haiguslehe ajal töötamist kohandatud tingimustes juba oluliselt varem kui 31. päevast.**

Lugupidamisega

(allkirjastatud digitaalselt)

Hando Sutter

Tegevjuht